open-index/open-wikipedia-markdown huggingface dataset:
Ungarische Kuchl

De **ungarische Kuchl** is de Landeskuchl vo Ungarn. Bsondas bekonnt san dovo: de Gulaschsuppn (gulyás), s Gulasch (pörkölt), s Paprikahendl (csirkepaprikás), und de ungarische Salami.

A wichtige Roin in da ungarischn Kuchl spuin de Paprika (frisch, ois Puiva oda püriat) und da Rahm (tejföl), de wo zum Würzn und Abschmecka vo oana Vuizoih vo Speisn verwendd wean. Des traditioneje Kochgerät is da Kessl (bogrács), meistns aus Kupfa. Do drin wean a heit no vui Speisn am offenen Feia kocht, zum Beispui Kesslgulasch oda Fischsuppn.

## Gschicht

Historisch gseng wuazlt de ungarische Kuchl in da traditionejn Bauankuchl und da Magnatnkuchl vom ungarischn Houchadl. A biagaliche Kuchl hod si eascht im 19. Joarhundad entwicklt.

## Wichtige Speisn

;De wichtigstn Speisebezeichnunga:

* *Előételek* (Vuaspeisn)
* *Levesek* (Suppn)
* *Saláták* (Salod)
* *Készételek* ("Fertiggricht")
* *Frissensültek* (Frisch Brodans, z.&nbsp;B. „Weana Schnitzl“ (Bécsi szelet))
* *Halételek* oda *Halak* (Fiischgricht)
* *Szárnyasok* (Gfligl)
* *Tészták* (Daagwoan)
* *Sütemények* (Desserts)
* *Sajtok* (Kaas)

### Speisn (Auswoih)

* *Dobostorta* (Dobos-Duatn)
* *Esterházy torta* (Esterhazy-Duatn)

## Beleg


## Literatua

* Anikó Gergely: *Ungarische Spezialitäten.* Könemann, Bonn 1999.

## Im Netz
* „Gestrudeltes Gemisch – Ungarische Küche jenseits der Paprika“, taz, 26. 2. 2006, Artikl vo Till Ehrlich
Homosexualität

**Homosexualität** is a sexuelle Orientiarung, bei dea wo de Liab, Romantik und as sexuelle Begeahrn ausschliasslich oda vuawiengd fir Leid vom eiganen Gschlecht empfundn wead. Homosexuelle Fraun wern aa ois „Lesbm“ (friara: „Lesbiarinnen“) und homosexuelle Manna aa ois „Schwule“ (in Wean songs „Woame“) bezeichnet. As Adjektiv *homosexuell* wead aa auf sexuelle Hondlungen zwischn Leid vom gleichn Gschlecht ogwendt, de ned schwui oda lesbisch san.
UEFA Champions League

De **UEFA Champions League** is a eiropeischer Fuaßboibeweab fia Vareinsmonschoftn. De Champions League gibts oba a in ondare Kontinente und fia ondare Spuioatn. Se wiad vo da UEFA vaonstoitet. Da kloane Bruada vo da Champions League is da UEFA-Cup. Durt spuin di Monschoftn, dis net in de Champions League gschoft hom.

## Gschicht
De Champions League haaßt eascht seit 1992/93 so, davua hots *Eiropapokal vo de Londesmasta* ghasn. De Idee fia den Beweab is Onfong da 50er entstondn und suit den Mitropapokal dasetzn. S easchte Mol is a im Joa 1955 austrogn wurn. Seit domois hot Real Madrid nein Moi gwunna, da FC Bayern Minga via Moi. De sponendstn Endspü aus jingara Vagongenhet san de vo 1999 und vo 2005. 1999 hot Menschester Juneited den FC Bayern Minga duach zwa Diadln in da Nochspuizeit 2:1 besiegt. 2005 hot da AC Mailand scho 3:0 gfiat, oba da FC Liverpool hot a no drei Diadln gmocht und se donn im Öfmetaschiassn duachgsetzt.

## Spümodus

Es gibt zeascht amol a Qualifikatioun im KO-Sistem. Donn san no 32 Monschoftn übrig de se in ocht Viaragruppn auftön. In dera Gruppnfasn spüt jede Monschoft sechs Spüle: Zwa Spüle gegn jedn vo di ondan drei aus ira Gruppn. De bestn zwa aus jeda Gruppn kumman donn weita in de KO-Rundn. Duat gibts donn imma a Hin- und a Rückspü. Es güt de Ausweatstoaregl. Wonns noch de 180 Minutn no unentschidn is, gibts a Valengarung (zwa Moi 15 Minutn) und wonns sei muass a Öfmetaschiassn. S Finale is nua a Spü und wiad of neitralem Bodn gspüt.

### Endspüle

In dera Taböön siacht ma olle Finalspüle von da Champions League ob da Säson 1992/93.

## Außadem
De Trofee um dis geht is egantlich a Wandapokal. Eascht wemmas dreimol nochanonda oda fümfmol insgesomt gwunna hot deaf ma sis ghoitn. Jetzan homs scho des sechste Trofee. Se is 62&nbsp;cm groß.
De Monschoftn de in da Champions League mitspün kriagn olle an Haufn Göd. Alanich fias dabeisein in da Grupnfase gibts 4,4 Mijona Euro. Zu de Premien dazua gibts a no a Fernsegöd.
Es gibt a a Himne zua Champions League. Se wiad imma am Ofong von an jedn Spü im Stadion gspüt. Bei dem Liadl singans auf Englisch, Franzesisch und Deitsch. Se is an Stickl vom Geoag Friedrich Händl nochempfundn.

## Im Netz
* UEFA CHAMPIONS LEAGUE
* d Webseit vo da UEFA
Prean

De **Prean** (amtli: **Prien**) is a Fluss z Bayern. Se entspringt am Spitzstoa auf  und mindt noch 32&nbsp;km beim Ort Prean am Cheamsee in da Schafwaschena Bucht vom Cheamsee. As is oana vo de längstn Wuidbäch im bayrischn Oipnraum.

Da Nama kimmt woascheinli vo da kejtischn Bezeichnung fian Fluss (*Brigenna* = „de wo aus de Berg kimmt“). Vom Nama fian Fluss kimmt a da Nama fian Ort Prean am Cheamsee.

De Prean is noch da Tirola Achn da zwoatgresste Zuafluss zum Cheamsee.

## Im Netz
* Pegelstand
One Piece

**One Piece** is a Anime Serie de von Eiichiro Oda gschriebn worn is. Sie is 1997 gschriebn woan und is 2003 des easchte Moi in Deitschland ausgestroit worn. De Serie beziagt si auf de originoi Manga Serie. In Deitschland san bishea 314 Foign gsendet woan [Stand Mai 2009].

## Charaktere
Monkey D. Ruffy: Er is 17 Joahr oid und hot imma an Strohhuat auf, den er vom Roten Shanks ois Kind griagt hod. Er is da Käpitän dea Strohhut Piratnbande und setzt imma sein wün durch. Ea kämpft gern und do er von ana Teuflsfrucht gessen hot, konn ea si dehnen und gwingt deshoib meistens. Ea wü da König der Piratn werdn und suacht deshoib des One Piece, da greste Schotz da Wöd. Auf erm is a Kopfgöd vo 100.000 Berry ausgezt.

Lorenor Zorro: Ea hot grüne Hoar und is 19 joahr oit. Ea wü der greste Schwertlämpfa da Wöd wern und muas dazua sein Erzfeind, Mihawk Falknauge, besiegn. Er kämpft fast imma mit drei Schwerta im Drei-Schweta-Stil. Auf erm is a Kopfgöd von 60.000 Berry ausgsezt.

Nami: Nami hod rote Hoar und kommt ausm East Blue. Sie is a geniale Diebin und die Navigatorin vo da Flying Lamb. Sie is eigntlich meistns nett, oba wenns ums Göd geht, donn draht sie voi durch. Sie is sehr schlau und wü amoi a KOartn von da gonzen Wöd zeichnen.

Lysop: Lysop is 17 und lügt füa sei Leben gern. Er gibt meistens an, doch wenns um wirklich wos geht, setzt er si voi füa seine Freinde ein. Er kämpft mit ana Schleuderwaffe und erfindt vü, wie zum Beispüden Stock von da Nami.

Sanji: Sanji is a großa Fraunvasteha und kocht unglaublich guat. Weil er a Koch is, kämpft er fost nur mit seine Haxn um seine Händ zu schonen. Da Jeff hot erm amoi sei Leben gerettet wofür er sehr donkboa is.

### Esterne Links
* Schnittberichte zu dena oanzlnan Episodn vo da deitschn TV-Fossung bei Animedigital.de
* OPwiki - Fanwiki zu One Piece
Reinhold Keller

De **Reinhold Keller Gmbh** aus Kloaheiboch (amtli: Kleinheubach) is a fiaranda Objekteinrichta fia de Systemgastronomie und da gresste Eirichta vo McDonalds-Restaurants in Eiropa. De Firma hod scho iwa 3.000 McDonalds Restaurants wejdweit eigricht.

Reinhold Keller baut komplette Restaurant-Einrichtunga oda Teile davo, montiat aa af da ganzn Wejd und is auf Wunsch aa da Generaluntanehma fia de Innenausstottung vo am Projekt.

## Auszeichnunga
* *Bayerns Best 50* (2008) - Auszeichnung vo da Bayrischn Staatsregierung
* *McDonalds Supplier of the Year Award* (2008)

## Im Netz
* Hoamseitn vo Reinhold Keller
Dorftrottl

A **Dorftrottl** is a oatsbekannta Bewohna vo am Dorf, dea wo in Bezuag af sei Dengn und sei Vahoidn mid dena andanan nia ned midhoidn ko. Zweng seine Blädheit wiad a vaspottet und muass oft ois Sindnbock heahoidn.

De Bezeichnung Trottl kimmt vo *trottln*, wo uaspringli an langsaman Roßgang gmoant hod und mid *trottn* vawandt is. Dorftrottl san oft geistig und keapalich Behindate gwen.

## Synonyme vo Dorftrottl

* Dorfdepp
* Dorftrampel (weiblicha Dorftrottl)
* Gmoadepp

## Und da Stodtrottl?

Afn easchtn Blick erscheinz vabliffnd, dass scheinboa koa Equivalent vom Doaftrottl fiad Stod gibt, oiso koan *Stodtrottl*. Des is owa a Taischung. In da Stod gibts aa Leid, de wo de Funktion vom *Doaftrottl* iwanomma hom, de hoassn nua andasta. "Die Rolle der Stammesältesten, Mediziner und Dorftrottel ist von Prominenten übernommen worden, und an die Stelle solider Warenkenntnis ist die Kenntnis von Markennamen getreten."

Friacha san Stodtrotteltypen entweda oafoch in da Psychiatrie vaschwundn oda zu an Stodoriginal gmocht woan. A Beispui dafia is da Finessensepperl, der wo geistig und keapalich a wengal zruckbliem wor, owa afgrund vo seina Schlauheit zan Stodoriginal vo Minga woan is. Wiar a doud woa, is sei Leich makabraweis fia längare Zeit in da Pathologie z Minga ausgstejt gwen.

De Stodtrottl vo heit, de B- bis Z-Promis, wean dagegn nua in de Medien permanent ausgstejt, und zwor scho zu Lebzeidn.

## Dorftrottl in da Kunst

*Alfons Petzold: *Der Dorftrottel* (Gedicht in: *Der Irdische*, 1923) - Zitat: "Er ist bucklig, und die Beine / schleppt er in halber Lähmung nach. / Seine Augen sind tot wie Steine, / und die brüchige Stimme ist eine, / die ein Siechtum in Stücke brach. / 
*Ludwig Hirsch: *Der Dorftrottel* (Liad) - Zitat: "Sie singen Halleluja und wandern zu dem Haus, wo der Dorftrottel grad blöd grinsend sei' Eselsmilch sauft."

## Beleg
Mitterberghytten

**Mitterberghitten** (Deitsch: *Mitterberghütten*) is a gróosser Stáudtoaé vah da Stáud Behófen an Póngau, mid 1.417 Eihwónern.

Da ehemois „Ausserfejn *(Außerfelden)*“ gnónnte Ort ligg a' da Mindung vam Miebáuch in d'Soizach und is vah 1887 bis 1913 da Stóndorscht vah da Kupfererschzvahittung vah d'Ferdarungan in Miebáuch/Mitterberg gwéen. Danáuch is d' Vahittung náuch Gailitz in Kernten valáugerscht wáun und as Werk is náuchernd bis zan endgieting Stiestond in Mitterberghitten bis zan 30. Junó 1977 glaffen.

## Quejn
* www.salzburg.gv.at

## Belég
Bertrand Delanoë

**Bertrand Delanoë** [] (* 30. Mai 1950 in Tunis) is a Politika vo da *Parti socialiste français* (Sozialistischn Partei) und seitm 18. Meaz 2001 dea amtiarende Buagamoasta vo Paris.

## Politische Lafboh

Buagamoasta vo Paris : seit 2001

Mitglied vom Stodroud vo Paris : 1977-2001

Mitglied vo da Nationalvasammlung vo Frankreich : 1981-1986

Mitglied vom Senat vo Frankreich : 1995-2001

## Auszeichnunga
* 2006: Ehrndoktorwiade vo da *Université du Québec à Montréal*

## Literatua

* Bertrand Delanoë: *Pour l'honneur de Paris*. Éditions Calmann-Levy, Paris 1999, ISBN 2-7021-3019-4
* Vorwort von: *Dictionnaire de l'homophobie*, Paris, Presses Universitaires de France (PUF), 451 S., ISBN 2-13-053582-8
* Bertrand Delanoë: *La vie, passionnément*, Paris, Pocket 2005, 262 S., ISBN 2-266-15608-X (politische Biografie)

## Im Netz
* Hoamseitn vom Bertrand Delanoë (frz.)
Carl Orff

**Carl Orff** (* 10. Juli 1895 z' Minga; † 29. März 1982 aa do) is a boarischa Komponist und Musikpädagog' gwen. Sei bekanntestes Werk is de szenische Kantatn *[[Carmina Burana (Orff)|Carmina Burana]]*, de wo zu de Chorwerke vom 20. Joahundat gheat, de wo fast a jäda kennt und vui megn. Sei berihmtastes Werk in boarischa Sproch is de Komödi Astutuli.

## Werke

* Opernstickln
** Der Mond, ein kleines Welttheater (1939)
** Die Kluge (1943) 
** Ein Sommernachtstraum (1917,1939,1952, endguitige Fossung 1962 UA: 1964)
* Boarisches Wejdtheata
** Die Bernauerin (1947)
** Astutuli, a boarische Komödie (1953)
* Ostaspui
** Comoedia de Christi Resurrectione (1956)
* Weihnachtsspiel
** Ludus de nato Infante mirificus (1960)
* De temporum fine comoedia, Vigilia (1973, Neufassung 1977)
* Trionfi
** Carmina Burana (1937)
** Catulli Carmina (1943)
** Trionfo di Afrodite (1953)
* Beorbatunga
** Claudio Monteverdis Klage der Ariadne, Orpheus (1925, Neubeorbatung 1940)
** Entrata für Orchester, nach „The Bells“ von W. Byrd (1928, Neifossung 1941)
* Antike
** Antigonae (1949)
** Oedipus der Tyrann (1959)
** Prometheus (1968)
* Kantatn
** Drei Kantatn noch Franz Werfel (1929/30; Neifossung 1968)
** Zwei Kantatn noch Bertolt Brecht (1930/31; Neifossung 1973/1968)
* Orff-Schuiwak: Musik fir Kinda (zamm mit Gunild Keetmann) (1930–35, Neifossung 1950–54)

## Im Netz

* 
* 
* 
* Webseite der Carl Orff-Stiftung zu Leben und Werk des Komponisten.
* Orff-Zentrum München, Staatsinstitut für Forschung und Dokumentation.
* Reinhard Schulz: ''Alter Schnee?'', nmz 3, 1999.
* David B. Dennis: Rezension zu Michael H. Katers Carl „Orff im Dritten Reich“ (englisch).
* Porträt von Carl Orff zum 25. Todesjahr 2007 auf dem Portal *KlassikInfo*.
Elastomer

**Elastomer** san, wias da Nam scho sogt, elastisch. De Makromolekui san weidmaschig kemisch vanetzt, es gibt aa physialische Bindunga und Vaschlaufunga.

## Aufbau

De meisdn Elastomer san zum gresdn Teil aus Koinwossastoffkettn aufbaud. De san wia bei Duromer fest mitananda vanetzt. Es gibt aba vui weniga Vanetzungsbruckn, monchmoi ned meara wia 1 Vabindung auf 1000 Atome in oana Kettn.
Weil si de Moleküle zwischn de Vanetzungspunkte recht frei beweng und gschdreckt wean kennan, is aa des Madrioi dehnboa. Je noch Onzoi vo de Vanetzungspunkte ko ma Elastomere heada oda woacha heastoin.

## Gschicht

Vom *Hevea brasiliensis*, bekonnda ois **Gummibaam**, hom de Indiana in Kolumbien scho seid vui hundat Joar den Soft obzapft und vaarbat. De hom Boi zum Spuin draus gmocht.
Seid am frian 19. Joarhundat wird da Soft aa scho heagnumma fia Reddungswesdn und Rengjoppn. Im Summa san de in da Hitzn wieda zaach und pappig woan und in da Koidn im Winta hort.

Da *Charles Goodyear* hod nachad 1839 d **Vulkanisation** eafundn.
Ea hod an Kautschuk mit Schwefe gmischt und hoaß gmocht. Dabei wead da Kautschuk vanetzt und bständig gega Hitz und unempfindlicha.

Schbada hod ma den Kautschuk aa synthetisch heasdoin kenna, ob de 1930a Joar is dea synthetische Kautschuk voa ollam fia Autoreifn vui heagnumma worn.

Ob de 1980a Joar san aa **thermoblastische Elastomere** aufkemma.
De Bindunga zwischn de Molekui san do aus Thermoblastn und ma kos desweng aufschmejzn. Vaarbatn ko mas eigntli mid olle Vafahrn de ma aa fia Thermoblastn kennd.

## Quejn

**Literatua**

**Zeidschrifdn**

## Im Netz
* Elastomere – Beständigkeitslistn
Südossetien

**Südossetien** is a seit em Kaukasus-Konflikt zwischn Russland und Georgien 2008 vu bishea Russland, Nicaragua, Venezuela und Nauru onakonnte Republik.

## Gschicht

Politisch offiziell existent is de heitige Republik eascht seit dem 20. April 1922, weil an dem Tog hot die Region an administrativen Status vo da Sowjetunion aholtn. Bis dohin wor Südossetien Tei vo da Demokratischn Republik Georgien. Scho zu dea Zeit hobn die Osseten vasuacht, ia Unobhängigkeit z' alongen.
Oamol voa 2008 hot Ossetien scho sei Unobhängigkeit akläat. Des is am 10. Novemba 1989 passiat, is oba vo das Sowjetunion fia nichtig akläat woan und damit woa Kriag. Da Konflikt hot sich fortgsetzt bis 1992, ois UNO-Druppn in da Region stationiat woan san. In weitara Folge hot sich Südossetien Georgien angschlossn, während Nordossetien bei Russland bliebn is.
Faktisch olladings is Südossetien unobhängig bliebn; a Zuastond den Saakaschwili in am 3-Stufen-Plan beenden woit.
2006 hots a Referendum iwa die Unobhängigkeit vo Ossetien gebn, bei dem si 99% da Bevölkarung fia die Unobhängigkeit ausgsprochn hobn, wobei die Georgier, de in Südossetien lebn net mitstimmn hobn derfen.
2008 is die ogesponnte Lage zwischn Russn, Ossetn und Georgier donn in am Kriag eskaliert. Nochdem is oba bold a Waffenstillstond vaeinboat woan und zgleich hot da russische President Medwedew Südossetien und Abchasien als unobhängige Stootn onakonnt. Spata is dea Stoot donn a vo Nicaragua onakonnt woan.

## Voik

Die ethnische Zuagherigkeit spuit in da Südossetien-Frog a wichtge Rolln.
Voam Südossetien-Konflikt 1989 woan zwoa Drittl da Bevölkarung ethnische Osseten, umarah 25-30% woan Georgier. Des is noch da letztn Voikszählung 1989, de no in da Sowjetunion durchgfiat woan is.
De zwoa Omtssprochn im Stoot san Russisch und Ossetisch.
95% da Osseten bsitzn a russische Stootsbürgaschoft, womit de aa Rechte eigroamt san, de Georgier net hobn.

## Politik

Die Republik Südossetien hot a eigene Vafossung (siehe ossetische Vafossung).
Die Politik weat vo da kommunistischen Partei dominiat, dabei woa da Stootschef da Ludwig Tschibirow von 1993 bis 2001 und seitdem isses da Eduard Kokoity.
Ondare Partein san Vaterland- und Volkspartei.
Am 31. Mai 2009 findn die nechstn Wohln stott.

## Wiatschoft

Die Wiatschoft vo Südossetien basiat auf da Landwiatschoft, aufm Onbau vo Droad, Wein und Obst oba aa aufm Gütatransport in die Russische Föderation.
Förderungen hot Südossetien zwischen 1998 und 2008 vu da Eiropäische Union eahoitn.

Kurz voa da Wohl hot Kokoity angkündigt, dass ma 11,5 Milliardn Rubel Hilfe vo Russland ahoidn weat. Dabei san easchtmols noch'm Kriag 1 Milliardn fia private Hilfn eiplant.
Außadem plant Russland Straßn, Gasleitunga und an Flughofn fia Südossetien z' baun, de olladings bis auf Weiters in Hond vo am russischn Stootsuntanehmen bleibn solln.
Zudem hot die Inflation, Zeugnberichte noch, massiv zuagnomma.

## Quejn

* :de:wikipedia.org/wiki/Südossetien
* Spiegel Online

## Im Netz
* Prometheus unchained: elections in South Ossetia

## Beleg
Meteora (Album)

**Meteora** is des zweite Studiooibum vo da Nu Metal Band Linkin Park. Vaeffntlichd is am 25. Meaz 2003 woan.

## Da Naum und'Produktion
S'Oibum is noch de griechischn Meteora-Klesta gnennt woan. Linkin Park woan noch da Besichtigung vo Meteora so beindruckt vo da Konstruktion und vo da Anti-Schweakroft Bauoat, dass' Oibum danoch gnennt ham.

Produziad is Meteora, gleich wia Hybrid Theory, min Don Gilmore woan. Se ham vü probt und ham z.B üwa 30 vaschiedane Veasionen vom Refrain vo da easchtn Singl *Somewhere I Belong* aufgnumma, bevoa sa se auf oa Veasion festlegt ham. Meteora is, wia Hybrid Theory, mid ana Pro-Tools-Softwea aufgnumma woan.

## Musikort
Vaglichn midn 3 Joar friara aufn Moakt keman Hybrid Theory, hod Meteora deitlich steakare Einflüsse vom Rapcore ("Lying From You", "Hit The Floor", "Figure.09"), Hip Hop ("Nobody's Listening") und vo da elektronischn Musik ("Breaking The Habit").

Emfois ham Linkin Park auf Meteora wieda koana Schimpfweata in de Songs vawendt.

## Titllistn
# *Foreword* (Intro) – 0:13
# *Don't Stay* – 3:07
# *Somewhere I Belong* – 3:33
# *Lying from You* – 2:55
# *Hit the Floor* – 2:44
# *Easier to Run* – 3:24
# *Faint* – 2:42
# *Figure.09* – 3:17
# *Breaking the Habit* – 3:16
# *From the Inside* – 2:53
# *Nobody's Listening* – 2:57
# *Session* (Instrumental) – 2:23
# *Numb* – 3:05

## Eafoig

**Oibum**
;Meteora
:DE: **1** – 07.04.2003 – 75 Wo.
:AT: **1** – 06.04.2003 – 50 Wo.
:CH: **1** – 06.04.2003 – 58 Wo.
:UK: **1** – 05.04.2003 – 30 Wo.
:US: **1** 
**Singls**
;Somewhere I Belong
:DE: **12** – 31.03.2003 – 11 Wo.
:AT: **16** – 30.03.2003 – 14 Wo.
:CH: **15** – 30.03.2003 – 13 Wo.
:UK: **10** – 29.03.2003 – 8 Wo.
:US: **32** – 15.03.2003 – 20 Wo.
;Faint
:DE: **40** – 30.06.2003 – 9 Wo.
:AT: **27** – 29.06.2003 – 7 Wo.
:CH: **32** – 29.06.2003 – 8 Wo.
:UK: **15** – 20.09.2003 – 8 Wo.
:US: **48** – 26.07.2003 – 20 Wo.
;Numb
:DE: **19** – 29.09.2003 – 21 Wo.
:CH: **15** – 05.10.2003 – 19 Wo.
:UK: **14** – 20.09.2003 – 6 Wo.
:US: **11** – 08.11.2003 – 32 Wo.
;From the Inside
:DE: **34** – 26.01.2004 – 11 Wo.
:AT: **42** – 01.02.2004 – 6 Wo.
:CH: **38** – 01.02.2004 – 7 Wo.
;Lying From You
:US: **58** – 10.04.2004 – 18 Wo.
;Breaking the Habit
:DE: **25** – 21.06.2004 – 9 Wo.
:AT: **43** – 20.06.2004 – 7 Wo.
:CH: **56** – 20.06.2004 – 3 Wo.
:UK: **39** – 19.06.2004 – 2 Wo.
:US: **20** – 24.07.2004 – 20 Wo.

### Charterfoige
*Meteora* is in de Vaeinigtn Stootn, Deitschlaund, Estareich und Großbritannien seid da Vaeffntlichung aun d'Spitzn vo de Charts kema, in Kanada und Australien hod des Oilbum Platz 2 daglengt. Meteora wor des bestvakaufte Rockoibum 2003. In da easchtn Wocha noch da Voeffntlichung, hod se des Oibum schau uma 810.000 moi vakaufd. Bis jiatzd san wödweit 11,5 Millionen Tonträga ogsetzt woan, de Höftn davau in de USA.

### Charterfoige Singls
De Singleauskopplungen vo *Meteora* ham Spitznpositionen in vaschiedane Rock-Charts ghobt und woan aussadem wödweid in de Pop-Charts eafoigreich.

## Im Netz
* Oibumkritik bei laut.de
* Oibumkritik bei All Music Guide (englisch)

## Ãndare Oibn vo Linkin Park

*Hybrid Theory
*Reanimation
*Minutes to Midnight
Mariazöö

**Mariazöö** (amtli: **Mariazell**) is a Stod in da neadlichn Obasteiamoak in da Nachn vo da niadaöstareichischn Grenz. Se is mid Obstaund da wichtigste Woifoatsoat vo Östareich und driwa hinaus aa fia Katholikn in de estlichn Nochboalända vo Bedeitung. In Mariazö gibts a no de Mäglichkeit Wintaspuat z mochn.

## Büda

Mariazell Basilika 3.jpg|De Mariazöla Basilika mid Devozionalien-Schdandl
Mariazell grazerstrasse.jpg|De Graza Schdrossn im Oatszentrum
Mariazeller Bahnhof.jpg|Da Mariazöla Baunhof
Mariazell.JPG|Mariazö fu Om fum Ötscha aus gseng


## Im Netz

* Netzseitn vo Mariazö
* Mariazölla Advent
* Portal vo da Stod Mariazö
* Basilika Mariazö
Oisdann hod da Zarathustra gsogt

**Oisdann hod da Zarathustra gsogt**, *A Biachl fia Olle und Koan*, (standarddeitsch: *Also sprach Zarathustra*, *Ein Buch für Alle und Keinen*, 1883–1885) is a philosophische Dichtung vom Friedrich Nietzsche, des wo vo vuin ois sei Haptweak ogseng wiad.

## Iwasicht

S Biachl bstäht aus via Tein. Da easchte Tei is 1883 easchiena, da zwoate und dritte 1884, da viate 1885 ois Privatdruck. 1886 san de easchtn drei Tei ois „Also sprach Zarathustra. Ein Buch für Alle und Keinen. In drei Teilen.“ vaeffentlicht woan. Im Gengsotz zu de friachan Weake voom Nietzsche is da *Zarathustra* koa Sochbuach. In hymnischa Prosa eazejd s Buach vom Wiakn vo an fiktivn Denka, dea wo nua den Naman mitn Persischen Religionsstifter Zarathustra hod. Da pathetische Sproch-Stui, dea wo im Zarathustra vawendt wiad, nemmt so *halkyonisch*. Ea hod a elitäre Funktion und wui nua de Leit osprecha, de dazua fähig san an halykonischne Ton richti z hean. Da Untatitl vo am Weak "A Buach fia Olle und Koan" deidt darauf hi, dass des koa Buach fia jedamo is.

## Vertonung vom Richard Strauss

Da Komponist Richard Strauss hod a gleichnamige sinphonische Dichtung gschoffa, de wo 1896 urafgfiat woan is.

## Literatua
* Claus Zittel: *Das ästhetische Kalkül von Friedrich Nietzsches "Also sprach Zarathustra".* Wiazburg 2001, ISBN 978-3-8260-1836-7
* Stanley Rosen: *The Mask of Enlightenment, Nietzsche's Zarathustra*, 2004, ISBN 0-300-10451-0

## Im Netz
* 
*  Also sprach Zarathustra als E-Book bei Project Gutenberg
* 
* Literatua zu ''Also sprach Zarathustra'', Verzeichnis der Weimarer Nietzsche-Bibliographie

## Beleg
Paradeiser

A **Paradeiser**, **Paradeis** oda **Tomatn** (lat.: *Solanum lycopersicum*) is a Pflaunznoat aus da Famülie vau de Nochtschottngwäx. In da Umgaungssproch is damid vua oim de rode Frucht vo dea Pflaunzn gmant.

## Etymologie

Paradeiser kummt vo Paradeisapfel bzw. Paradiesapfel und is aa des uaspringliche Wuat im Deitschen. Aundare Nauman san aa no Goidopfe bzw. Liabopfe gwesn. Woascheinlich sans weng da vafiararischn Foab so gnennt wuan. S Wuat Tomatn is a Lehnwoat ausm Romanischn, des wos aus da Azteknsproch *Nahuatl* kummt und do *xitomatl* haßt, des wos sovü wia *Schwöpflaunzn* bedeidt.

## Gschicht

De Paradeiser kumman aus Mittl- und Südamerika. De wüdn Fuamen va de Paradeiser gibts vau Noadchile bis Venezuela. De gräßte Vüfoit is in Mittlamerika z findn. Duatn sans scho vo de Atztekn und Mayas vau 200 v. Kr. bis 700 n. Chr. ois „xitomatl“ kultiviat wuan. Paradeiser-Sauman san bei Ausgrobunga südlich vo Mexiko Stod und in dena Höin im Thuacan-Toi gfundn wuan.

## Vawendung

Paradeiser san in da austro-boarischn Kuchl recht beliabt und wean vüfötig vawendt. Etwoa 80% vo da Paradeiser-Erntn wiad industriö vaorbat: Moak, Soft, Wiazpuiva, Ketchup, in Dosn eiglegt.

Paradeiser san owa a ois gsunde Rohkost oda im Salod beliabt. Aa kocht kumman Paradeisa in vün Speisn vua: Suppn, Saucen, ois Beilog, ois Püree, gfüd usw.


Datei:Insalata.jpg|Paradeissalod
Datei:Jause.jpg|Jausn mid Paradeis
Datei:Penne_Lisce_Con_Sugo.jpg|Nudln mid Paradeissugo
Datei:Punjena Paprika.JPG|Gfüde Paprika mid Paradeissauce
Datei:Pizza.jpg|Paradeispizza


## Im Netz

* Paradeisa bei giftpflanzen.com
I woass, dass i nix woass

**"I woass, dass i nix woass"** (oidgriachisch: ἓν οἶδα ὅτι οὐδὲν οἶδα - *hen oída hoti oudén oída*; lat: 'scio me nihil scire*) is a bekannte Rednsoat, de wo am griachischn Philosophn 
[[Sokrates]] zuagschriem wiad.

== Bedeitung ==

De Iwasetzung vo *oîda ouk eidōs* trifft owa ned an Sinn vo da Aussog und beruht af an Iwasetzungsfejla. Richtig iwasetzt hoassts nämli *"I woass, dass i ned woass"*. Da Sokrates moant oisdann damid ned, dass a nix wissad, sondan dass a sichas Wissn fian Menschn grundsätzli ned gabad. Deshoib deaf ma vo seine Osichtn nua imma voaleifig iwazeigt sei.

==Schau aa==

* [[Xanthippe]]

== Externe Linx ==
* [https://web.archive.org/web/20130407120026/http://iknowonethingthatiknownothing.blogspot.com/ I know that I know nothing] in English

== Literatua ==

* Günter Figal: *Sokrates*, Beck, [[Minga]] 2006
* Manfred Fuhrmann: *Apologie des Sokrates,* mit einem Nachwort, Stuttgart: Reclam, 1986. ISBN 3-15-008315-X
* Werner Jaeger: *Paideia. Die Formung des griechischen Menschen*. De Gruyter, Berlin/New York 1989 ISBN 978-3-11-003800-2
* Wolfgang H. Pleger: *Sokrates. Der Beginn des philosophischen Dialogs.* Reinbek 1998
* Michael Stokes: *Apology of Socrates'', Warminster: Aris & Phillips, 1997. ISBN 0-85668-371-X
Cheamseemola

Unta **Cheamseemola** (standarddeitsch: Chiemseemaler) vastähd ma a Gruppn vo Landschoftsmoalan, de wo am Cheamsee aktiv woan bzw. san. Dazua ghean unta andam:

* Benno Adam (1812–1892)
* Willibald Demmel (1914–1989)
* Heinrich Deuchert
* Julius Exter (1863–1939)
* Otto Geigenberger
* Hermann Geiseler
* Erich Glette
* Hermann Groeber
* Rudolf Hause
* Alfred Haushofer (1872–1943)
* Max Haushofer
* Heinrich Heidner (1876–1974)
* Heinrich Herzog
* Theodor von Hötzendorff (1898–1974)
* Friedrich August Kessler
* Ernst Lang
* Albin Mattenheimer
* Otto Miller-Diflo
* Karl Millner
* Karl Hermann Müller-Samerberg
* Friedrich Wilhelm Pfeiffer
* Walther Püttner
* Leo Putz (1869–1940)
* Karl Raupp
* Paul Roloff (1877–1951)
* Albert Stagura (1866–1947)
* Wilhelm Trübner
* Joseph Wopfner
* Paul Paulus (* 1915 in Prean)

Iwa fuffzg Weake vo de Cheamseemola san in da "Galerie vo de Mola am Cheamsee" im Augustiner-Chorherrenstift Herrenchcheamsää. Interessante Sammlunga aa in dena Gmoana Prean, Grassau und aa im Exterhaus in Ibasee z findn.

## Literatua

* Markt Prien, Fritz Aigner (Hrsg.), *Maler am Chiemsee*. Sejbstvalog Moakt Prean am Cheamsee, 1983. ISBN 7894563730

## Im Netz
* Galerie vo de Mola am Cheamsee
* Galerie Prien
Leahad

**Leahad** (amtli: **Inchenhofen**) is a Morkt im Landkreis Aichach-Friedberg.

## Nomma

Da Nomma Leahad kummt vo der Woifahrtskira St. Leonhard z´Leahad und wead eher im Voiksmund gnumma. 
Inchenhofa kummt ausm 11. Jahrhundat, wos as easchte Moi ois *Imichinhouen* und *Imechenhouen* erwähnt woan is.

## Sengswiadikeitn

Ganz bsondas in Leahad is die Woifahrtskira St. Leonhard (baut zwischn 1450 und 1457). Außadem gibts z´Leahad o no den Leonhardiritt jeweils am 1. Sonndog im Novemba.

## Geografie

Leahad liegt auf am Landrücken zwischn am Donaumoos und am Paartal.

Ortsteile san:

* Leahad - 1726 Eihwohna 
* Ainertshofa - 25 Eihwohna
* Arnhofa - 5 Eihwohna
* Ingstettn - 29 Eihwohna
* Oberbachern - 58 Eihwohna
* Reifersdorf - 9 Eihwohna
* Riad - 37 Eihwohna
* Sainbach - Greaßta Ortsteil vo Leahad - 496 Eihwohna
* Schönau - 14 Eihwohna
* Taxberg - 33 Eihwohna
* Unterbachern - 77 Eihwohna

## Beleg



## Im Netz

*
Austro-Boarischa Kuchlwoatschotz

Da **austro-boarische Kuchlwoatschotz** is a Saumlung vo Begriffn, de wos fia Oidbayern und Östareich tippisch san. Waun Weata nua fia Bayern oda nua fia Östareich tippisch san, weans mid **Ö** oda **B** kennzeichnet.

## Schau aa
* Boarisch
* Weanarisch

## Beleg


## Im Netz
* https://web.archive.org/web/20090628215855/http://members.chello.at/heinz.pohl/Kueche1.htm
* http://members.chello.at/heinz.pohl/Kuechensprache.htm
* http://www1.ku-eichstaett.de/SLF/EngluVglSW/pohl1061.pdf
Grantig

**Grantig** is a boarische Metal-Band vo Minga.

## Gschicht
Zammagfunna hod se de Gruppn 2004. Zeascht hams bloß a boa Auftritt z'Minga und in da Umgebung ghabt, bis dass 2005 a easchte Demo-CD aufgnomma ham. De zwoate Demo-CD hams aufgnomma wias scho mit andane Gruppn wia'd Schweisser vo Utting und The Sorrow vo Vorarlberg gspuit ham. Mit da zwoatn CD hams na im August 2007 an Plattnvatrag bei Drakkar Records untaschriem. Am 1. Feba 2008 hams na as easchte Oibum *So muss es sein* assebracht. Am 1. Mai 2009 is as zwoate Oibum *Medizin* kemma.

## Stil
Musikalisch orientiern se Grantig an Bands vo de Südstaaten vo de USA, wia zum Boaschbui Pantera, Down oda Corrosion of Conformity. D'Musi lasst se am Bestn ois a Mischung vo Thrash Metal und Hardcore beschreim, aba ma head aa a bissl an Southern Rock asse. Singa deans af Hochdeitsch.

## Plattn
* 2008: *So muss es sein* (Drakkar)
* 2009: *Medizin* (Drakkar)

## Im Netz
* Hoamseitn
* Grantig beim Plattenlabel Drakkar Records
* Grantig bei laut.de
Stargate Infinity

**Stargate Infinity** is a US-Amerikanische Fernseh-Zeichentrickserie, dea ia Vorbild d Fernsehserie Stargate SG1 is. Sie is vo MGM und DiC Entertainment produziert worn und is 2002 und 2003 im Samstag-Morgen-Programm vom US-Fernsehsender FOX glaufn.

De Autorn und Produzentn vo Stargate SG-1 hom nix mit *Infinity* zum toa. Lautm Brad Wright, im Schaffer vo Stargate SG1, soi de Zeichntrickserie ned ois offizielle Stargate-Wöd gseng wean.

De Serie is in Deitschland no ned ausgstroid woan. Im August 2007 san oba de easchtn DVDs vu da Serie im Vereinigtn Königreich vaeffentlicht woan, auf de nem da englischn und italienischn aa a deitsche Tonspur drauf is.

## Im Netz
* Kurzinfo Bilder Infinity
* Deutsches Stargate-Wiki
Stargate Atlantis

**Stargate Atlantis** is a Spinn-off vo da Fernsehserie Stargate SG-1, de auf'm Kinofuim Stargate aus'm Jahr 1994 basiat. De Serie spuit in oana Stod(de hoaßt Atlantis), de sich an des vom Platon beschriabne Atlantis oloahnt, da Stod vo de Erbaua vom Stargates in da Pegasus-Galaxie. Produziat werd de Serie von MGM.

## Gschicht

### Wia ois ogfangt hod

Im Finale vo da 7. Staffel vo *Stargate − Kommando SG1* hod SG-1 a Basis vo de Antiker gfundn, der jiatzad erforscht werd. Da Daniel Jackson merkt aber auf oamoi, dass der Stützpunkt ned de sagenumwobene Stod Atlantis is, sondan nur a gloana Außenposten. Er findt schließlich Hinweise auf a Antiker-Stadt in oana Galaxie namens Pegasus und entziffat de Stargate-Adresse vo dem Planeten.

Doraufhi werd a internationales Expeditionsteam, aufbaut aus Wissenschaftlern und Soidoten durchs Stargate in d'Pegasus-Galaxie gschickt, wos schliaßlich und endlich Atlantis erreichan. Des "Atlantis-Team" drifft in da Pegasus-Galaxie auf a haufn verschiedne menschliche Vejlka, aber a auf an neien Feind, der domois sogar de Antiker zum Rückzug brocht hod: de Wraith.

Im laufe vo da 3. Staffel kimmd a weidara Feind hinzua: Replikatoren in Menschnform. A Technologisch sea fai weida entwickeda Feind wia'd Wraith. A do muas ses Team um Col. Sheppert nomoi richdig zamreissn, um des in' Griff zum griang.

### Ende vo da Serie

De Serie head mit da 5. Staffel auf und werd ned um a weidare Staffel verlengat. De Autorn woin aba de Gschicht um de Serie ähnlich wia bei Stargate SG-1 ois "Direct-to-DVD-Film" weidafiahn. Damit endet de Serie nach 100 Episoden.
Da easde Fuim wiad laut J.Malozzi's Webblog "Stargate: Extinction" hoisn.

## Besetzung

(HR: Hauptrolle, NR: Nebenrolle, GA: Gastauftritte)

## Beleg


## Im Netz
* Offizielle Stargate-Atlantis-Webseite von MGM (englisch)
* Deutsches Stargate Wiki
* Stargate-Project.de (SG-P) Deutsche Stargate News- und Entertainment Seite
Nochthemmad

A **Nochthemmad** oda **Nochtgwand** is a Gwand, wos noamoiaaweis zum Schloufa oziagt. Wenn ma heind vu am Nochthemmad redt, moand ma in de meistn Fäj d'Nochtwesch vu ara Frau. Nochthemmada gib't s aa fia d'Maana, owa daj hod ma heidzdoch nimma so oft. A klassischs Nochthemmad is aus Leina oda Baamwoi, s guit owa aa edlare Modöi aus Seidn, Satin oda Nylon. Monche Modöi san aa mit Spitze vaziat oda bstickt.

A Nochthemmad ko an Ausschniid hom. Monche hom Öame, ondane hom Träga oda wean om Buckl festgmocht. Aa bei da Leng gibt's untaschidliche Oatn. A klassischs Nochthemmad gejt noamalaweis bis zu de Knaj oda a Stickl weida. A *Babydoll* gejt bis zu de Hüftn und a *Neglige* ko bis am Bôn gaj.

## Beleg
Ginkaku-ji

Da **Jishō-ji** (jap. , bessa bekaunt ois **Ginkaku-ji** (), da süwane Pavillon) is a budistischa Tempe vo da Rinzai-shū im Noadostn vo Kioto. Da Ginkaku-ji is 1482 vum Shōgun Ashikaga Yoshimasa ois Ruasiz baut woan.

Zwoa Heisa vo da urspringlichn Aulog, da Kannon-den und da Tōgu-dō, san nu ausm 15. Jh. eahoidn. Da Gortn kimmt vo da Edo-Zeid.

Da Kannon-den (, „Halle vo Kannon“) is'Symboi vom Ginkaku-ji und wiad meistns Ginkaku, *Silberner Pavillon*, gnennt. S'Eadgeschoss is im Shinden-Stü baut woan und hoaßt Shinkūden (, „Halle de wos leer is“). S'Owagschoss is im Stü vo an chinesischn Chan-Tempe baud woan und wiad Chōonden (, „Halle vo de Wön“) gnennt. S'Doch is im Hyōgō-Stü.

Da Tōgu-dō (, „Suach nochn Ostn“) is a friaras Beispü vo da Shoin-Architektur. In eam stehd a Skulptua vom Yoshimasa und oane vom Amida-nyōrai, de an Eshin Sōzu zuagschriem wiad. Im Tōgu-dō gibds a Dōjinsai (), oans vo de ödastn Zimma fia d'Teezeremonie. 
Da Goatn vo da Aunlog is voaoim fia Gishadan (, „See vom Süwasaund“) und in Kōgetsudai (, „Mondaunsichtsplottform“) bekaunt, de  im Kontrast zum dunklan Kannon-den stengan.

D'UNESCO hod 1994 an Ginkaku-ji mit aundare Stättn ins Wödkultuaeabe Historisches Kyōto (Kyōto, Uji und Ōtsu) aufgnumma.

## Literatua
* Keene, Donald (2003). *Yoshimasa and the Silver Pavilion: The Creation of the Soul of Japan*. New York: Columbia University Press.

## Im Netz

* Offizielle Webseitn vom Tempe - Englisch
* Informationsaungebot vo da Präfektua Kyōto - Englisch
* http://www.city.kyoto.jp/bunshi/bunkazai/isan-n-e.htm - Englisch
Ortstofe

A **Ortstofe** oda aa **Ortsschüidl** bezeichnet 'n Beginn oda as End vo ana Ortschoft und is meist on eih- und ausfoiende Strossn vom Ortsgebiet aufgstöid. D' Ortstofen informiarn anaseits iwa'n Ortsnomen und san ondaraseits in monche Lända aa a wesntlicha Bestondteil vom Vakeahsrecht fia beispuisweis Tempolimits innahoib vo dem Gebiet. Dementsprechnd gibt's a **Ortsendtofe**, des as End vo da Ortschoft ozaagt und Beschränkunga vo da Gschwindigkeit wieda aufhebt.
Colosseum

Es **Colosseum** (antika Naum: *Amphitheatrum Novum* oder *Amphitheatrum Flavium*) is es gresste Amphitheata, des wos im antikn Rom baut woan is und iwahaupt da gresste gschlossene Bau vo da remischn Antike. Es is zwischn 72 und 80 n. Kr. baut woan und is ans vo de Woazeichn vo dera Stod und zgleich a Zeignis fia de hochstehande Baukunst vo de oidn Rema.

## Baugschicht

Des easchte staanane Amphitheata vo Rom woa des 29 v. Kr. untan Augustus eigweichte Amphitheata vo Statilius Taurus aufm Marsfeld (Campus Martius). 64 n. Kr. is ban grossn Brand vo Rom zasteat woan. Nochn Braund hod da Kaisa Nero am söm Staundort a Palastauloge, de Domus Aurea baun lossn. Um 72, wenige Joa nochn Stuaz vom Nero, hod sei Nochfoiga da Vespasian des Gebiet da Effentlichkeit zruckgem. Daun hoda do a staanans Amphitheata baun lossn, des ollas bisherige in dera Oat in an Schottn gstöd hod. Aus neian Bauinschriftn vom Kolosseum is bekaunt wuan, dass da Bau duach de Beut vom *Jidischn Kriag* fiananziat wuan is, unta aundam mid im Joa 70 graubtn Goidschotz ausm Tempe vo Jerusalem.

## Literatua

* Heinz Jürgen Beste: *Neue Forschungsergebnisse zu einem Aufzugsystem im Untergeschoß des Kolosseums*. In: *Mitteilungen des Deutschen Archäologischen Instituts. Römische Abteilung.* Nr. 106, 1999, , S. 249–276.
* Filippo Coarelli: *Rom. Ein archäologischer Führer.* Verlag von Zabern, Mainz 2000, ISBN 3-8053-2685-8, S. 185–194.
* Peter Conolly, Hazel Dodge: *Die antike Stadt*. Könemann, Köln 1998, ISBN 3-8290-1104-0.
* Heinz-Joachim Fischer: *Rom. Zweieinhalb Jahrtausende Geschichte, Kunst und Kultur der Ewigen Stadt*. DuMont Buchverlag, Köln 2001, ISBN 3-7701-5607-2, S. 187–189.
* Anton Henze: *Kunstführer Rom*. Reclam, Stuttgart 1994, ISBN 3-15-010402-5, S. 115–118. 
* Brigitte Hinzen-Bohlen: *Rom*. Könemann, Köln 2000, ISBN 3-8290-3106-8.
* Fik Meijer: *Gladiatoren. Das Spiel auf Leben und Tod*. Artemis & Winkler, Düsseldorf 2004, ISBN 3-7608-2303-3.
* Sofia Pescarin: *Rom. Antike Bauwerke der Ewigen Stadt*. K. Müller, Köln 2004, ISBN 3-89893-562-0.

## Im Netz

* Colosseum, Rome: Virtuelle Panoramen und Fotogalerie (italienisch/englisch)
* die-roemer-online.de Des Colosseum (deutsch)
* Roma-Antiqua 
* Colosseum auf oidn Postkoatn
* Colosseum in Lithographien
* Kolosseum 360° IPIX PANORAMA
Asahikawa

**Asahikawa** (jap. , *-shi*) is a japanische Stod in da Unterpräfektua Kamikawa auf da Insl Hokkaido. Se is de zweitgresste Stod vo da Insl noch da Haptstod Sapporo. Asahikawa hod 356.203 Êinwohna und a Flechn vo 747.60&nbsp;km².

## Geografie
De Stod liegt 116 Meta üwan Meer drüwa und uma 60&nbsp;km vo da nechstn Küstn weg. Da Fluss, dea wos genau so hoast wia d'Stod is vo de Ainu *Chiu Petsu* (dt. *Wönfluss*) gnend woan. Des is owa ois *Chup Petsu* (*Sunfluss*) missvaschtaundn woan, und desweng *Asahikawa* (*Sunaufgaungsfluss*) gnennt woan is. In da Nahd liegt da 2.290 m hohe Beag *Asahidake*.

### Klima
S Klima is a frischs Monsunklima. De Winta san koid und ham vü Schnää, de Temperatuan liegn im Jenna bei -4&nbsp;°C am Tog und -13&nbsp;°C in da Nocht. Im Summa iss mid 20&nbsp;°C (25&nbsp;°C am Tog, 15&nbsp;°C in da Nocht) rechd woam. Nu dazua is daun a nu d'Monsunzeit, de voaoim vo Juli bis Septemba teis an stoakn Regn oda a Weda bringd. D'Luftfeichtn is hoch und losst teis rächd schwü wean.

## Gschicht
Wia de meistn Städt auf Hokkaido is Asahikawa nu jung. Da Ort is eascht am 1. August 1922 zua Stod ernaunnt woan.

## Vakea
Ca. 15 Kilometa sidestlich vo da Stod liegt da Flughofn Asahikawa.

## Wirtschafd
Wirtschafdlich wichdig is d'Hoizvaorweitung.

## Im Netz
*
Kama Sutra

S **Kama Sutra** (), (hochdeitsch: **Kamasutra**), is a oida indischa Text, dea wo vuifoch ois Standardweak iwa menschlichs Sexualvahoidn ogseng wiad. Gschriem is a in Sanskrit woan vom Mallanāga Vātsyāyana woahscheinli zwischn 200 und 300 n. Chr. *Kāma* hoasst Lust oda Genuss, und *Sūtra* hoasst Vers, af Boarisch oisdann *Versln vo da Lust*. S Kama Sutra is owa haptsächli in Prosa gschriem und mit poetischn Versln nua ogreichad.

A Tei vonam Weak bestäht aus praktischn Ratschlägn iwan Gschlechtsvakea. S *Kama Sutra* is owa ned nua a Sexualliteratua sonda aa a Weak iwa de Lebmskunst und fia de oidn Inda a Heilige Schrift. Fian Vātsyāyana is *Kāma* (Lust) aa nua s dritte Lebmszui noch da Numma ans *Dharma* (tugendhofts Lebm) und da Numma zwoa *Artha* (Reichtum ohaifn).

Bei uns bekaunt wuan is dea Text haupsächli wegn dem, doss drin olle meglichn (owa aa vui unmegliche) Stöillungan fian Gschlechtsvakea beschrim wean. Sowos woa ma im 19.Joahundat iwahaupt ned gwehnt.

## Beleg


## Literatua
; Werkausgobm 
* Richard Schmidt (Hrsg.): *Das Kamasutram.* Die indische Ars Amatoria. Nebst dem vollständigen Commentare (Jayamangala) des Yasodhara. Aus dem Sanskrit übersetzt und hrsg. von Richard Schmidt. Wilhelm Friedrich,  Leipzig 1900.
* Klaus Mylius (Hrsg.): *Das Ka-masu-tra*. Aus dem Sanskrit ins Deutsche übersetzt und hrsg. von Klaus Mylius. Reclam, Leipzig 1986, Reclams Universal-Bibliothek. Bd 9781. Reclam, Stuttgart 1999. ISBN 3-15-009781-9 
* Wendy Doniger, Sudhir Kakar (Hrsg.): *Kamasutra*. Ins Englische übersetzt, kommentiert und eingeleitet von Wendy Doniger und Sudhir Kakar. Aus dem Englischen ins Deutsche übertragen von Robin Cackett. Wagenbach, Berlin 2004. ISBN 3-8031-3614-8, Fischer, Frankfurt am Main 2006. ISBN 978-3-596-17193-4 (Toschnbuachausgob)
* Sandhya Mulchandani, Sudhir Kakar: *Kamasutra. Die indische Liebeslehre.* Collection Rolf Heyne, Minga 2008. ISBN 3-89910-415-3

;Sekundärliteratur
* Wendy Doniger: ''On the Kamasutra''. In: *Daedalus.* Spring 2002, S.126–129. (PDF, 461 KB)

## Im Netz

* Kamasutra. Deitsche Iwasetzung vom Richard Schmidt 1922.
* "Kama Sutra Animated" Animiate Doastejung
* "The Kamasutra of Vatsayayana, translation by Sir Richard Burton"
* Kāmasūtra: Leitfaden der Liebeskunst, Iwasetzung mit Ealaitarunga
Jaffa

Da Begriff **Jaffa** mant:

* de Stod Jaffa (griachisch/neitestamentlich: *Joppe*), de wos in da israelischn Stod Tel Aviv aufgangan is
* a bekaunnte Orangensoatn aus Israel, schau unta: Jaffa (Orangen)
X

**X**, vormals **Twitter**, is a freis Soziales Netzweak-Service und a Oat Netz-Dogebuach (Mikro-Blog-Service), des wo af ana Netzseitn oda duachs Mobuitelefon (iwa SMS) gfiaht wead und zmoast effntli ogschaud wean ko.

De Eihträg hoassn *tweets*. Des san Texte, de wo bis zu 140 Zeichn enthoidn deafn, ban Profui vom Autorn ozoagt und an de Abonnentn (*followers*) weidagleidt wean. De Autorn kenna festleng, ob de *tweets* nua vo de Abonnentn oda vo da Effntlichkeit ogschaut wean kenna.

Twitter is im Meaz 2006 da Effntlichkeit voagstejd woan und hod seitdem wejdweit a beochtliche Popularität eazuid. Mongmoi wead Twitter aa ois "SMS vom Internet" bschriem.

## Beliabtaste Twitter-Kontn

*WR = World Ranking*

Af Plotz 29 rangiat CNN Breaking News, ois easchts Konto aussahoib vo de Berihmdheitn und vo de Netzweak-Plottfoama. Mid da New York Times, CNN, People, ESPN, Times und BBC Breaking News foing sechs weidare Medienplottfoama bis mid Starbucks Coffee de easchte Firma aussahoib vo de Groussn 3 (dengl.: *Big3*: Berihmdheitn/Celebrities, Soziale Netzweake/Social Media, Medien/News) aftaucht.

*NR = National Ranking*

## Missbrauch

Twitter ko fia aggressive Weabung missbraucht wean (Spamming). Dazua ghead as Postn vo an Haffa Links und as Foing vo Tweets vo unbekonntn Peasona midm Zweck, doss de aa dena Tweets vom Spamma foing (Aggressive Following).

Aa de de Trending Topics wean vo de Spamma missbraucht. Dazua wean de Mejdunga mid Schlisslweatan vo de aktuejn Trending Topics ogreichad. Duach permanents Wiedahoin entstenga so oagne Trendig Topics, wean de Google Suacheagebnis beeihflusst und de Glaubwiadigkeit wead noch oom manipuliat. Im Foaschungsprojekt „Truthy Project“ on da Indiana University wead eafoascht, wia in Twitter Moanungkampagnen duach Spamma organisiad wean.

Im Jenna 2012 is bekonnt worn, doss as US-Justiministerium, mid ana strofbeweahtn, rechtlichn Ooadnung, vo Twitter de Aussagob vo oin Nutzadatn vo WikiLeaks-Untastitza ogfoadad hod. Wei ma nacha davo nix mea ghead hod, is oznehma, doss Twitter de Datn gliefad hod.

## Beleg


## Literatua

* Nicole Simon, Nikolaus Bernhardt: (12/2008) *Twitter – Mit 140 Zeichen zum Web 2.0* – Open Source Press ISBN 978-3-937514-74-1

## Im Netz
* Hoamseitn vo Twitter
* Twitter-Suachmaschin
* Spiegel Online: ''Mobile Communitys – Mit 140 Zeichen um die Welt'' 27. März 2007
* TechCrunch: ''The State Of The Twittersphere'' (HubSpot Edition Q4 2008). 22. Dezember 2008.
* Twitter – Revolution oder wertloses Spielzeug?
* Twitter: Profi-Tipps fia Eisteiga – Tools und Tricks 13. Mai 2009

#### Video-Berichte

* Elektrischa Reporta: ''Interview mit Twitter-Mitgründer Biz Stone'' 8. Oktoba 2007
* ARD: ''Twitter im Trend: Internetdienst Twitter macht SMS und Email Konkurrenz'' 24. Jenna 2009
* tagesschau.de: ''"Twitter-Affäre" beschäftigt Bundestags-Präsidium'' 26. Mai 2009
Branschn

A **Branschn**, aa **Branche** oda **Wiatschoftszweig** is in da Wiatschoft in da Regl a Gruppn vo Firmen, wo ehnliche Produkte heastejn duad, mitd ehnlichn Artikln hondld oda ehnliche Dianstleistunga dabringd.

A Branschn ko owa aa a Gruppn vo Untanehmen sei, de wo a ehnlichs Produkzionsvafoahn oda ehnliche Ausgongsstoffe vawendd.

Deitschland, Estreich und de Schweiz orientian se in de Statistikn on dena Obmochunga innahoib vo da EU (*Statistische Systematik vo de Wiatschoftszweige in da Eiropäischn Gmoaschoft* "NACE").

## Im Netz
* Economic and Social Statistical Classifications
* Statistischs Bundesamt Deitschland 
* NOGA-Systematik, Bundesamt fia Statistik in da Schweiz

## Beleg
Mitorbata

A **Mitorbata** is oan, dea wo "mit" andan in ana Firma zammaorbat bzw. beschäftigt is.

Dea Begriff is heizdog a Synonym fia Beschäftigte, wei in an großn Untanehmen nimma jeda mit jedn zammaorbat.

## Beleg

#### Literatua
Rahn: *Unternehmensführung.* 7. Auflage, ISBN 978-3-470-43017-1
Gründung (Recht)

**Gründung** is in da Rechtswissnschaft da Ofang vo ana eiganen Rechtspersänlichkeit, des hoasst wann a neie juristische Person ins Lebm gruafa wiad. Es wiad zwischn foigandn Grundfoaman untaschiedn:

* Gsejschoftn de wo an wirtschafdlichn Zweck vafoign 
** Kapitalgsejschoftn wia: Aktiengsejschoft (AG), Gsejschoft mit beschränkta Hoftung (GmbH) und de Gnossnschoft (eG)
** Personengsejschoftn wia: Gsejschoftn biagalichn Rechts (GbR), Offene Handlsgsejschoftn (OHG), Kommanditgsejschoftn (KG)
* Gsejschoftn de wo koan wirtschafdlichn Zweck vafoign: Ordn, Religionsgmoaschoftn, Politische Partein, Vareine und Genossnschaftn

De Voraussetzunga fia a rechtswiaksame Gründung san vuifejtig und jeweis gsetzli normiat. Se reichn vom oafochn Beschluss (Vareinsgründung) bis zur notariellen Beurkundung (Gmbh-Gründung). A Vastoss geng de jeweilign gsetzlichn Voaschriftn mocht de Gründung in da Regl unwiaksam.
Firmensiez

Unta'm **Firmensiez** (dt.: **Firmensitz**) vastähd ma in da Regl on Haptstandort bzw. de Haptniadalossung vo ana Firma. Da Firmensiez wead aa ins Handlsregista eihdrong.

Weidare Niadalossunga vo ana Firma wean donn Zweigniadalossunga gnennd.
Goifstrom

Dar **Goifstrom** is a woame, gschwind fliassande Meerestremung im Atlantik. Ea is a Tei vo am globaln Meeresstremungssystem, des wo ma *Globals Färdabandl* hoasst. In Richtung vo Eiropa wiad da Goifstrom zum *Nordatlantikstrom*.

Da Goifstrom befärdat pro Sekundn bis zu 1,5&nbsp;·&nbsp;108 Kubikmeta Wossa; des is mehr ois 100-moi so vui wia olle Flisse auf da Wejd zammagnumma. Sei Nutzleistung entstpricht ungefäah drei Milliona moderna großn Kernkroftweakn.

Da Nama Goifstrom kimmt vom Benjamin Franklin und beziagt si afn "Goif vo Mexiko". Friaha hod a "Floridastrom ghoassn und af Koatn vom 16./17. Joahundat "Canal de Bahamas".

## Netzlinx
* Surface Ocean Currents: The Gulf Stream (englisch)
* NRW Buidungsserva iwan Goifstrom
* Corona Magazine Ausgabe 124: Wissenschaft
* Goifstrom
Randsignatur

Ois **Randsignatur** werd in da Photographie de Kennzeichnung vo Fuimmaterial auf'm Fuim sejba bzeichnet.
Bei da Heastejung vo dem Fuim-Streifn wern mit Liacht vaschiadne Sachan auf'n Rand gschriem:

*  Heasteja vo dem Fuim
* Typ vo dem Fuim
* De Zoin mit dene de Buidl durchnummaiert wern
* A Barcode, der maschinenlesbar an Rückschluß auf an  Heasteja und den Typ vom Fuim zualoßt

Der Barcode is fia de automatische Herstellung vo Abziag vo Bedeitung. Do ko se de Maschin as passende Farbprofil fia den Fuim aus na Datnbank aussesucha. So kenna bekannte Eignheitn vo de vaschiednen Fuimsortn ausglicha wern.

De Randsignatur huift a bei da Fehlersuach. Wenn mas lesn ko, war de Entwicklung vom Fuim in Ordnung. Fois dann koane Buidl auf'm Fuim han, is wos beim Photographiern schiaf ganga, z. B. mit'm Transport oda am Vaschluß.
Schupfnudln

**Schupfnudln** oda **Finganudeln** san dicke Nudln aus da schwäbischn, bayrischn und österreichischn Kuchl. As gibt vaschiadane Variationa mit Wazn-, Roggnmöh oda Erdäpfedag. Se wean oft saua, mit Sauakraut, oda siass ois Mohnnudln seviat. Schupfnudln sam mit Nockn bzw. Gnocchi vawaundt.

## Entstehung

De Schupfnudln san ois Speis vo de Landsknecht im Dreißgjaahrign Kriag entstaundn: Die Soidotn hom aus eanara Möhration mit Wossa gean längliche Nudln gfoamt und kocht. Mitn Import und Aunbau vo de Eadäpfe im 17. Joahundat in Deitschland is as Rezept erweitat wuan und es hom si a regionale Untaschiede entwicket.

## Regionale Nauman

Schupfnudln san voa oim in da schwäbischn Kuchl sea beliabt. Nebm Schupfnudln weans do aa *Baunzen* oda *Bubespitzle* gnennt.

In da Oidayrischn Kuchl haßns *Finganudln*, *Bauchstechala*, *Schupfnudln* oder *Draadewixpfeifal*.

Im Odenwoid sans de *Krautnudln*, in da Obapfoiz ois *Schoppalla* bekannt.  De in Franken beliabtn *Bauchstecherle* san vagleichsweise dünna und spitza.

In Östareich weans gean siaß ois Mohnnudln oda mit Bräsln und Zucka serviat.

## Zuabereitung
Es gibt fia de Schupfnudln ka universells Rezept, sundan an Haufn stoak untaschiedliche regionale Zuabereitungoatn. De Schupfnudln san duach eana Foam und Aussehn definiat und ned duach de Zaumsetzung.

## Beleg


## Im Netz
*Ein Rezept
*Rezeptewiki: Schupfnudeln